CONVENIO COLECTIVO DE EMPRESA REAL CLUB CELTA DE VIGO, SAD DO 01/01/2014 ATA 31/12/2016.
XUNTA DE GALICIA — CONSELLERÍA DE TRABALLO E BENESTAR — Xefatura Territorial de Vigo (Convenios, 04/06/2015)

Visto o Acordo da Comisión Negociadora polo que se aproba o texto do convenio colectivo de empresa “REAL CLUB CELTA, SAD”, subscrito en representación da parte económica, por unha representación da empresa e da parte social polo comité da empresa en data 29.04.2015. Primeiro.—Dito convenio foi presentado na Xefatura Territorial de Vigo en data 19/05/2015. Segundo.—Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.—Que o artigo 90.2 e 3 do Real Decreto Lexislativo 1/1995, de 24 de marzo, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.—Real Decreto 713/2010, de 28 de maio, sobre Rexistro e Depósito dos convenios e acordos colectivos de traballo. Terceiro.—Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.—Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.11.2010). Segundo.—Dispoñer a súa publicación no Boletín Oficial da Provincia. Terceiro.-Ordenar a notificación desta Resolución a Mesa Negociadora do mesmo. O presente Convenio Colectivo será de aplicación na Empresa Real Club Celta, con domicilio social na Avenida Balaidos s/n. Abarcando tanto o domicilio social como as demais dependencias dentro do area metropolitana de Vigo. Este Convenio abarca tódalas actividades existentes actualmente para o desenvolvemento das funcións propias da sociedade e dos seu obxecto social. As condicións aquí pactadas terán o carácter de mínimas obrigatorias. Enténdense comprendidos baixo o ámbito de aplicación deste convenio todas as persoas dependentes da empresa, coas excepcións seguintes: • Persoal que desenvolva funcións de dirección baixo a supervisión directa da xerencia ou do consello de administración. • Exclúense os contratos regulados polo Real Decreto 1006/1985, do 26 de xuño. Tanto os inicialmente pactados como profesionais canto os que poidan ser recoñecidos ou declarados como traballadores/as, aínda que posúan ficha de aficionados ou entrenen coas categorías inferiores. • Asemade, exclúense os traballadores/as cando, inicialmente prestados como non profesionais, se acordase algún tipo de contraprestación por gastos, indemnizacións, becas ou outras atribucións económicas de calquera natureza, e leven estas circunstancias, ou non, ao recoñecemento do carácter laboral da relación. As persoas eiquí excluidas, de declararse a súa relación como laboral para coa empresa, rexirán as súas condicións laborais polo establecido no Estatuto dos Traballadores e demais normativa xeral de aplicación. En materia retributiva aplicaráselle o SMI de cada intre en virtude do tempo efectivo prestado. Especificamente se lles recoñece o dereito a negociar un acordo de empresa. Este Convenio Colectivo entrará en vigor a tódolos efectos a partires do 1 de xaneiro de 2014 e ata o 31 de decembro do 2016, o remate da vixencia do presente convenio colectivo manterán a súa vixencia todas e cada unha das cláusulas ata a entrada en vigor do seguinte convenio. O presente Convenio deberá ser denunciado por algunha das partes con 2 meses de antelación ó seu vencemento. De non efectuarse denuncia algunha, quedará prorrogado automáticamente, excepto nos conceptos salariais que se verán actualizados no ano 2017 co IPC real que quede fixado no ano 2016. Garantindo un incremento mínimo dun 1,50%. Como órgano de interpretación, conciliación e arbitraxe do presente convenio, créase unha comisión mixta paritaria integrada por dous membros da parte social e dous da parte empresarial, deberá ter representación feminina. Esta comisión reunirase a petición de calquera das partes interesadas, reuníndose obrigatoriamente nun prazo máximo de 15 días despois de ser solicitada. As partes asinantes do presente Convenio consideran como obxectivo prioritario o mantemento do emprego e a creación de novos postos de traballo, comprometéndose a propiciar, dentro de marcos negociados, as medidas necesarias para a consecución de dito obxectivo na empresa. Calquer persoa que realice traballos na empresa, mesmo que estes sexan esporádicos, deberá estar debidamente contratado e co se correspondente alta na Seguridade Social sendo competencia do Delegado de Persoal controlar e vixiar o cumprimento da lei, neste aspecto. O contrato de traballo será subscrito entre a empresa e o traballador/a por escrito, con entrega a este dun exemplar dentro dos 15 días seguintes á súa incorporación, con arranxo a calquera dos modelos aprobados por disposición de carácter normativo, que necesariamente deberá ser comunicado á oficina de emprego. Farase constar en tódolos contratos de traballo o contido xeral das condicións que se pacten e o grupo profesional que quede encadrado o traballador/a, e en todo caso, o contido mínimo do contrato. Considérase como contido mínimo do contrato a fixación no mesmo de: A identificación completa das partes contratantes, a localización xeográfica e denominación, no seu caso, do centro de traballo ó que queda adscrito o traballador/a, o domicilio da sede social da empresa, o grupo, especialidade, oficio ou posto de traballo no que quede adscrito o traballador/a, a retribución total anual inicialmente pactada e a expresión e a identificación do Convenio Colectivo aplicable. Entregarase unha copia básica dos contratos que se formalicen por escrito á representación dos traballadores/as. As empresas notificarán ós representantes legais dos traballadores/as as prórrogas dos contratos de traballo da cal a copia básica foi entregada, así como as denuncias correspondentes ós mesmos. Os períodos de proba para o persoal de novo ingreso serán os seguintes: • Nivel 1: 6 meses • Nivel 2: 2 meses • Nivel 3 – 4: 1 mes • Nivel 5: 2 semanas No non regulado estarase ó disposto no artigo 14 do Estatuto dos Traballadores. As partes asinantes do presente Convenio, en aras dunha maior estabilidade no emprego, acordan fomentar a contratación indefinida, establecendo como plantilla eventual máxima un 35% O contrato de traballo en prácticas so poderá concertarse con aqueles que posúan o título Universitario ou de Formación Profesional de grado medio ou superior, ou títulos oficialmente recoñecidos como equivalentes, ou de certificado de profesionalidade consonte ao previsto na Lei Orgánica 5/2002, do 19 de xuño, das cualificacións e da formación profesional que habiliten para o exercicio profesional, dentro dos 5 anos, ou de 7 cando o contrato se concerte cun traballador/a discapacitado, seguintes á terminación dos correspondentes estudos. O posto de traballo será o adecuado para a finalidade de facilitar a práctica profesional do traballador/a, para perfeccionar os seus coñecementos e adaptalos ó nivel de estudos cursados. A duración non será inferior a 6 meses nin superior a 24. O período de proba será de 15 días para os traballadores/as en posesión de título de grado medio ou inferior e 1 mes para os de grado superior. Ningún traballador/a poderá estar contratado en prácticas na empresa por tempo superior a 24 meses en virtude da mesma titulación. A retribución mínima dos traballadores/as contratados baixo esta modalidade será do 65% durante o primeiro ano e do 78% durante o segundo do salario fixado no Convenio para un traballador/a que desempeñe o mesmo ou equivalente posto de traballo. As empresa poderá realizar esta modalidade de contratación nun máximo de tres contratos. Terá como obxectivo a adquisición da Formación teórica e práctica necesaria para o adecuado desempeño dun traballo cualificado. Poderán ser obxecto deste contrato os traballos incluídos neste Convenio, non podéndose formalizar contratos para a Formación para persoal inferior al nivel III. O contrato para a Formación terá unha duración máxima de dous anos. Cando o contrato para a formación se celebre por un prazo inferior ó máximo establecido no parágrafo anterior, poderase prorrogar antes da súa terminación por acordo de ambas as partes unha ou máis veces, por períodos non inferiores a 6 meses, sen que o tempo acumulado, incluíndo as prorrogas, poda exceder do referido prazo máximo. O preaviso de finalización do contrato deberá axustarse ós prazos e forma que indique o convenio. A idade do traballador/a estará comprendida entre os 16 e 22 anos inclusive. O traballador/a disporá do 25% da xornada para a formación teórica. Esta formación deberá ser impartida polos Centros de Formación autorizados. Cada titor non poderá dispoñer de máis de 2 traballadores/as en Formación. A retribución será o S. M. I. mais 30.05 euros para o primeiro ano. Para o segundo será o salario do primeiro ano mais 30.05 euros. Sempre en proporción ó tempo de traballo efectivo. A contía máxima para a celebración destes contratos na empresa será a mesma que para os contratos en prácticas. Todos os contratos a tempo parcial terán unha prestación efectiva superior a 20 horas e inferior á xornada semanal ordinaria. Estes traballadores/as gozarán dos mesmos dereitos que os traballadores/as a tempo completo. No contrato de traballo farase constar, de forma clara e precisa, se o contrato é de obra ou servizo, cunha completa identificación da obra ou servizo para o cal se contrata ó traballador/a. Con carácter xeral será para un só traballo, con independencia da súa duración e finalizará cando finalicen os traballos da categoría do traballador/a en dita posto. A empresa cando subcontrate con outras a execución de obras ou servizos, responderán ante os traballadores/as das empresas subcontratistas nos termos establecidos no art.42 do Estatuto dos Traballadores, quedando referido o límite de responsabilidade de dita disposición ás obrigacións de natureza salarial e cotizacións á Seguridade Social. A finalización do contrato de traballo a empresa estará obrigada a notificar o cese ó traballador/a, por escrito e con 15 días de antelación á data de finalización ou extinción dos contratos de duración igual ou superior a seis meses. A empresa entregaralle ó traballador/a copia do finiquito con 5 días laborais de antelación ó cese. Nos finiquitos que teñan lugar por finalización ou rescisión do contrato ou outras causas, farase constar que o traballador/a non perderá o dereito a cobrar o que a empresa teña que pagar ós traballadores/as en concepto de revisións, atrasos ou calquera outro tipo de variación na retribución que corresponda ó tempo no que o traballador/a presta os seus servizos. Os traballadores/as que desexen cesar voluntariamente o servizo na empresa estarán obrigados a poñelo en coñecemento da mesma cumprindo os seguintes prazos de preaviso: • Niveles 1 a 3: 30 días • Niveles 4 y 5: 15 días A empresa abonará mensualmente ós traballadores/as con contratos non indefinidos, en concepto de indemnización, unha compensación de eventualidade equivalente ó importe de 10 días por ano traballado. Dito importe mensual figura no Anexo I deste Convenio. Froito da reorganización do sistema de clasificación profesional, que pasou de categorías profesionais a grupos profesionais, a estructura de salario debe axeitarse a tal cambeo, polo que as partes establecen un nivel retributivo, chamado Salario Base Convenio, propio de cada grupo profesional mínimo a perceber por xornada completa e adicación exclusiva para cada un dos integrantes de cada un dos mentados niveis, sin que poda existir discriminación por razón de sexo ou outra circunstancia no percebo do mesmo. Dado que a reordenación de categorías a grupos pode supoñer que haxa persoal que esté percebendo unha retribución superior en concepto de salario ao hoxe contemplado como Salario Base Convenio na taboa salarial anexa, co fin de manter a súa retribución actual, éstablecese un Complemento Persoal equivalente a diferencia que exista entre o anterior salario percibido e o actual Salario Base Convenio. Este novo concepto retributivo –sobor do que existe obrigación de cotizar- terá carácter individual e non será nin compensable nin absorbible, estando suxeto a os mesmos incrementos que se pacten para o Salario Base Convenio. Asemesmo servirá de base para calcular outros conceptos retributivos, en conformidade a o que se explicita en nos artigos correspondentes. No que non contradiga o presente artígo, respetaranse as condicións máis favorables que veñan disfrutando os afectados polo presente convenio nesa materia. Páctase un incremento salarial de 1,50% mensuais –dezaseis meses- correspondentes ao ano 2014. Iste incremento pagarase nunha única paga a satisfacer dentro dos 15 días seguintes a sinatura deste convenio. O incremento para o ano 2015 será de 2% mensuais– dezaseis meses-. Os meses transcorridos ata a sinatura do convenio serán aboados en una soia paga nos 15 días seguintes a sinatura do mesmo. O incremento para o ano 2016 será de 2% mensuais-dezaseis meses. Os incrementos sinalados nos dous páragrafos precedentes engadiranse ao salario base que perciba cada un ou, de estar xa por riba do Salario Base Convenio, ao complemento persoal recollido no artigo 14, sempre en proporción ao número de pagas no que se reparta a súa retribución anual. No caso de que o I. P. C. rexistrara a 31 de decembro de 2015 ó 2016 un incremento superior ao 2% efectuarase unha revisión salarial tan pronto se constate oficialmente dita circunstancia, no exceso sobre a indicada cifra. Tal incremento porcentual aboarase con efectos de primeiro de xaneiro de 2016 e 2017. Establécese catro pagas extraordinarias. Todas elas aobaranse na contía correspondente a 30 días de salario real, pagadeiras cada unha delas os días 10 de marzo, 25 de xullo, 15 de outubro e 15 de decembro. O persoal que ingresou ou deixara de prestar os seus servicios na Empresa calqueira que fose a causa, durante o transcurso do ano, terá dereito á parte proporcional de ditas pagas en relación ó tempo traballado. Así mesmo, e no suposto de que o clube obtivese un ou máis títulos (campeón de liga, campeón de COPA S. M. o Rei, Campeón de Europa, Recopa ou UEFA), así como ascenso de categoría, terase dereito a unha paga extraordinaria por tal motivo na mesma contía co resto das pagas extraordinarias. Como compensación derivada da conxelación salarial causada pola situación económica crítica que atravesou a empresa, os aumentos por antigüidade, solo predicable para el persoal xa contratado no período entre a declaración do concurso da empresa e o 30 xuño 2012 y que en la actualidad continúe dado de alta en la empresa, serán calculados por trienios dende o ingreso na Empresa; ditos trienios aboaranse a razón do 8% sobre o Salario Base Convenio vixente e, no seu caso, do complemento persoal do artígo 14, e se comezarán a percibir o mesmo mes no que se cumpla o trienio. De tódolos xeitos respetarase as condicións máis favorables que veñan disfrutando os afectados polo presente convenio nesa materia. O persoal que ingresara ou ingrese na empresa a partires do 1 xullo 2012 non devengará antiguidade. Insignia de plata do Clube, que otorgaráselle a tódolos traballadores/as que leven na Empresa 25 anos, ininterrumpidos. Insignia de ouro, otorgaráselle ós traballadores/as que leven na Empresa 30 anos ininterrumpidos. Ditas medallas terán tamén unha dotación económica de 3 meses de salario real para a de plata é de 5 meses para a de ouro. Se por necesidade ou conveniencia da Empresa e a requerimento desta, o tivese que desprazarse empregando o seu propio vehículo e con aceptación voluntaria deste, aboaráselle a cantidade de 0.19 euros por Km. As horas traballadas durante o período comprendido entre as 10 da noite e as 6 da mañán, terá unha retribución específica incrementada nun 30% do Salario Base Convenio y, en su caso, del complemento personal que aparece recogido en el artículo 14. Todo o persoal afectado polo presente convenio percibirá durante a vixencia do mesmo 25€ mensuais en concepto de gastos de locomoción. O personal que desenvolva o seu traballo en Domingo percibirá un plus deste concepto de 35 euros por domingo, os que veñan hora e media antes percibirán 16 euros por este concepto. A mobilidade funcional para a realización de funcións, tanto superiores canto inferiores, non correspondentes ao grupo profesional só será posible se existen, ademais, razóns técnicas ou organizativas que a xustifiquen e polo tempo imprescindible para a súa atención. O empresario deberá comunicar a súa decisión e as razóns desta aos representantes dos traballadores/as. No caso de encomenda de funcións superiores ás do grupo profesional por un período superior a seis meses durante un ano ou oito durante dous anos, o poderá reclamar o ascenso, se a iso non obsta o disposto en convenio colectivo ou, en todo caso, a cobertura da vacante correspondente ás funcións por el realizadas conforme ás regras en materia de ascensos aplicables na empresa, sen prexuízo de reclamar a diferenza salarial correspondente. Estas accións serán acumulables. Contra a negativa da empresa, e previo informe do comité ou, no seu caso, dos delegados de persoal, o traballador/a poderá reclamar ante a xurisdición social. Mediante a negociación colectiva se poderán establecer períodos distintos dos expresados neste artigo a efectos de reclamar a cobertura de vacantes. O traballador/a terá dereito á retribución correspondente ás funcións que efectivamente realice, agás nos casos de encomenda de funcións inferiores, nos que manterá a retribución de orixe. Non caberá invocar as causas de despido obxectivo de ineptitude sobrevida ou de falla de adaptación nos supostos de realización de funcións distintas das habituais como consecuencia da mobilidade funcional. De lúns a venres: De 9 h a 13:30 h. De 16 h a 18:30 h. Para o xornada de verán se establecerán quendas pola tarde, para que a oficina permaneza aberta, o que veña pola mañán non virá pola tarde, e o que veña pola tarde non virá pola mañán. Estas quendas están supeditadas a un minimo de 4 personas para realizalos, de xeito que cada persoa traballe 1 semán cada catro semáns. De lúns a Venres: De 10:00 a 14:00 h. De 17:00 a 20:00 h. Os días de partido virán hora e media, duas ou tres antes do comenzo do mesmo, dependendo a hora do encontro. O persoal que desenrole o seu traballo na oficina de socios terán dereito a un descanso rotativo todalas semáns. De luns a venres: De 9:00 h a 13.00 h y de 16:00 h a 19.00 h. Sábados: de 9:00 h a 14:00 h. Este horario na semán de partido. Os días de partido virán 2 horas antes do comezo do mesmo. Nas semáns que non haxa partido o horario será: De luns a venres: De 9.00h a 14.00 h. De 16.00 h a 19.00 h. De lúns a venres: De 8.00 h a 15.00 h. Sábados de partido: De 9.00 h a 14.00 h. Sábados sin partido: De 9.00 h a 12.00 h. De lúns a venres: De 9.00 h a 14.00 h. y: De 17.30 h 19.30 h. Sábados: De 9.00 h. a 14.00 h. Se respetarán as melloras que as traballadoras/es actuais teñan pactadas. De luns a venres: De 10.00 h a 14.00 h y de 17.00 h a 20.00 h. Sábados: De 10.00 h a 13.30 h y de 17.00 h a 20.00 h. Domingos de partido, pola mañán de 11.30 h a 13.30 h, e antes do partido: 1.15 horas. Descansarán unha tarde todalas semáns. Dende o 15 de xuño ó 30 de xullo o persoal, a excepción dos de tendas, realizará xornada de mañán de 9.00 a 15.00 horas. Na primeira quincena de Agosto haberá unha reunión da Comisión Paritaria a fín de ver as necesidades do clube, torneos, trofeos, campaña de socios, etc. co fín de estudiar a posibilidade de continuar coa xornada de verán os 15 primeiros de Agosto. As partes asinantes do presente convenio acordan reducir ó mínimo indispensable as horas extraordinarias. Terán consideración de horas extraordinarias todas aquelas que excedan da xornada laboral legalmente establecida. A empresa informará mensualmente ó representante dos traballadores/as do número de horas extraordinarias feitas, especificando as causas e o persoal que as levou a cabo. En ningún caso as horas extraordinarias poderán superar o límite máximo establecido legalmente. En canto ó aboamento ou disfrute das horas extraordinarias, obterase entre aboalas cun incremento do 75% sobre o salario que lle correspondería a cada hora ordinaria ou compensalas por tempos equivalentes de descanso retribuido incrementados polo menos na porcentaxe antes indicada. As horas extraordinarias mediante descanso deberán ser compensados dentro dos dous meses seguintes a súa realización. As vacacións serán de 30 días naturais. O calendario de vacacións fixarase na Empresa con dous meses de antelación ó comezo do seu disfrute, teniendo como premisa que en caso de desacuerdo quince días serán elegidos por el trabajador y quince por la empresa. Os períodos de vacacións estipularanse de común acordo entre os/as traballadores/as e a Dirección. O abono das mesmas realizarase ó seu inicio, na contía de salario real que lle corresponda por tódolos conceptos salariais. O disfrute das vacacións será de xeito rotativo entre o persoal. Todo o persoal que antes ou durante o período de vacación estea en situación de I. T. terá dereito ó disfrute das mesmas ou da parte pendente. No suposto de que o período de vacacións coincida cunha incapacidade temporal por continxencias comúns ou profesionais que lle imposibilite ao traballador/a su goce, total ou parcialmente, durante o ano natural ao que corresponden, o traballador/a poderá facelo unha vez finalice a súa incapacidade e sempre que non transcorreran máis de dezaoito meses a partires do final do ano no que se orixinasen. Os/as traballadores/as, previo aviso e xustificación, terán dereito a permisos retribuidos durante o tempo e os supostos seguintes: a) Matrimonio: 16 días. b) Nacemento de fillo: 3 días laborais. No caso de desprazamento serán dous días mais. c) Falecemento, accidente ou enfermidade grave, hospitalización ou intervención cirúrxica sen hospitalización que precise repouso domiciliario ata segundo grado de consagüinidade ou afinidade, dous días, e cinco se existise desprazamento fora da provincia. d) Traslado de domicilio: 2 días. e) O tempo necesario para consulta médica de especialistas da Seguridade Social, cando coincidindo o horario de consulta co de traballo, se precise dita consulta polo facultativo de medicina xeral, debendo presentar o/a o volante xustificativo da devandita prescripción médica. Nos demais casos ata un limite de 18 horas ano. f) As traballadoras e os traballadores por lactancia dun fillo menor de nove meses, terán dereito a unha hora de ausencia do traballo, que poderán dividir en dúas fraccións. A concreción horaria e a determinación do período de aproveitamento do permiso de lactancia e da reducción de xornada, corresponderá ao, dentro da súa xornada ordinaria. O/a deberá preavisar ao empresario con 15 días de antelación da data en que se reincorporará a súa xornada ordinaria. As traballadoras e traballadores, por lactación dun fillo menor de nove meses, poderán optar por acollerse ao réxime anteriormente descrito por este motivo ou por ter dereito a acumular o permiso de maternidade, ao rematar o mesmo, un período de catro semanas que, en caso de acollerse a esta posibilidade, gozaranse inmediatamente despois da baixa maternal na súa totalidade. As discrepancias xurdidas entre empresario e sobre a concreción horaria e a determinación dos períodos de aproveitamento previstos e serán resoltos pola xurisdicción competente o trávés do procedemento establecido no artigo 139 da Lei 36/2011, do 10 de outubro, reguladora da xurisdicción social. Quen por razóns de garda legal teña ao seu coidado directo algún menor de 12 anos ou discapacitado físico, síquico ou sensorial, que non desenrole unha actividade retribuída, terá dereito aunha reducción da xornada de traballo, coa disminución proporcional do salario entre, alomenos un octavo e un máximo da metade da duración daquela. g) Polo tempo indispensable, para o cumplimento dun deber inexcusable de carácter público ou persoal. h) Por asuntos persoais ou particulares do poderá solicitar permiso retribuido de seis días e sin retribuir ata un máximo de trinta, de común acordo entre empresa e o e sempre que na sección non haxa outra persoa na mesma situación. i) As tardes dos días 24 e 31 de Decembro e o 5 de xaneiro, non serán laborais a tódolos efectos, nos casos de partido non se cobrarían as horas. j) Morte de parente de primeiro grao 5 días, no caso de desprazamento fora da localidade serán dous días mais. k) Todo que se taña que presentar por unha citación xudicial terán dereito a dispor do tempo necesario para asistir a mesma, igoalmente retribuida pola empresa. l) O tempo necesario para facer exámenes. m) Casamento dun fillo/a: 1 día. n) O non expresamente regulado estarase ó disposto no Estatuto dos Traballadores. o) Cursos de formación, a empresa facilitará o tempo necesario para a formación e reciclaxe dos traballadores/as, previa discusión có Comité de Empresa e posterior aceptación da empresa, e nos termos do art.23.3 ET. Todo fixo cunha antigüidade alomenos dun ano na empresa tera dereito a que se lle recoñeza a excedencia voluntaria por un prazo non inferior a 4 meses e non maior a cinco anos. Este dereito só poderá ser exercitado outra vez, polo mesmo se transcurriron catro anos dende o remate da anterior excedencia. As traballadoras e traballadores terán dereito a un período de excedencia de duración non superior a tres anos para atender ó coidado de cada fillo/a, tanto que o sexa por natureza ou por adopción ou acollemento tanto permanente como preadoptivo a contar dende a data de nacemento ou, no seu caso da resolución xudicial ou administrativa. O outro proxenitor poderá seguir facendo uso do período de suspensión por maternidade inicialmente cedido, aínda que no momento previsto para a reincorporación da nai ao traballo esta se encontre en situación de incapacidade temporal. Os sucesivos fillos darán dereito a un novo período de excedencia, o inicio da mesma dara fin o que, no seu caso, viñerase gozando. Cando o pai ou a nai traballen na empresa esta poderá denegarlle a excedencia a un deles por causas xustificadas. O período no que o permaneza na situación de excedencia conforme ó establecido neste artigo será computable a efecto de antigüidade e o terá dereito a asistencia de cursos de formación profesional a cuia participación deberá ser convocado polo empresario, especialmente con ocasión da súa reincorporación. Durante o primeiro ano terá dereito a reserva do seu posto de traballo. Transcorrido dito prazo a reserva quedará referida a un posto de traballo do mesmo grupo profesional ou categoría equivalente. No non regulado no presente precepto estarase ó disposto no artigo 46 do Estatuto dos Traballadores e demáis normas vixentes sobre a materia. Sen prexuízo do anterior en casos excepcionais, de común acordo, a empresa e o poderán contemplar a concesión de situacións de excedencia fora das legalmente reguladas. Tamén terán dereito a un período de excedencia de duración non superior a dous anos, os traballadores/as para atender o coidado dun familiar, ata o 2° grao de consanguinidade ou afinidade, que por razóns de idade, accidente ou enfermidade non poida valerse por si mesmo, e non desenrolen actividade retribuída. A excedencia contemplada no presente apartado constitúe un dereito individual dos traballadores/as, homes ou mulleres, non obstante, se dous ou máis traballadores/as da mesma empresa xerasen este dereito polo mesmo suxeito causante, o empresario poderá limitar o seu exercicio simultáneo por razóns xustificadas de funcionamento da empresa. Cando un novo suxeito causante dera dereito a un novo período de excedencia, o inicio da mesma dará fin o que, se é o caso, viñérase gozando. O período en que o traballador/a permaneza en situación de excedencia conforme ao establecido neste artigo será computable a efecto de antigüidade e o traballador/a terá dereito a asistencia a cursos de formación profesional á coia participación dos cales deberá ser convocado polo empresario, especialmente con ocasión da súa reincorporación. Durante o primeiro ano terán dereito a reserva do seu posto de traballo. Transcorrido dito prazo a reserva quedará referida a un posto de traballo do mesmo grupo profesional ou categoría equivalente. No suposto de parto, a suspensión terá unha duración de 16 semanas, que se gozarán de maneira ininterrompida, ampliables no suposto de parto múltiple en dúas semanas mais por cada fillo/a a partir do segundo. O período de suspensión se distribuirá a opción da interesada sempre que 6 semanas sexan inmediatamente posteriores o parto. No caso de falecemento da nai, o pai poderá facer uso da totalidade ou, no seu caso, da parte que reste do período de suspensión. Non obstante o anterior, e sen prexuízo das 6 semanas inmediatas posteriores o parto de descanso obrigatorio para a nai, no caso de que o os dous proxenitores traballen, a nai, ó iniciarse o período de descanso por maternidade, poderá optar porque o outro proxenitor de goce dunha parte determinada e ininterrompida do período de descanso posterior o parto ben de forma simultánea ou sucesiva co o da nai. O outro proxenitor poderá seguir facendo uso do período de suspensión por maternidade inicialmente cedido, aínda que no intre previsto para a reincorporación da nai ao traballo esta se encontre en situación de incapacidade temporal. Nos supostos de adopción e acollemento tanto preadoptivo como permanente, de menores de ata 6 anos a suspensión terá unha duración de 16 semanas ininterrompidas, ampliable no suposto de adopción ou acollemento múltiple en dúas semanas mais por cada fillo a partir do segundo, contadas á elección do, ben a partir da decisión administrativa ou xudicial de acollemento, ben a partir da resolución xudicial pola que se constitúe a adopción. A duración da suspensión será, asemade, de 16 semanas no supostos de adopción e acollemento de menores maiores de 6 anos de idade cando se trata de menores discapacitados ou discapacitados ou que polas súas circunstancias e experiencias persoais ou que por provir do estranxeiro, teñan especiais dificultades de inserción social e familiar debidamente acreditadas polos servizos sociais competentes. No caso de que os dous proxenitores traballen, o período de suspensión distribuirase a opción dos interesados, que poderán gozalos de xeito simultáneo ou sucesiva, sempre que con períodos ininterrompidos e cos límites sinalados. Nos casos de goce simultáneo de períodos de descanso, a suma dos mesmos non poderá excederse das 16 semanas previstas, nos apartados anteriores ou das que correspondan no caso de parto múltiple. Os períodos os que se refiren o presente artigo poderán gozarse en réxime de xornada completa ou a tempo parcial, previo acordo entre os empresarios e os traballadores/as afectados/as, no termos que regulamentariamente se determinen. Nos supostos de adopción internacional cando sexa necesario o desprazamento previo dos pais ó país de orixe do adoptado, o período de suspensión, previsto para cada caso no presente artigo, poderá iniciarse ata 4 semanas antes da resolución pola que se constitúe á adopción.1. A avaliación dos riscos o que se refire o artigo 16 da Lei 31/1995, de prevención de riscos laborais, deberá comprender a determinación da natureza, o grao e a duración da exposición das traballadoras en situación de embarazo ou parto recinte a axentes, procedimentos ou condicións de traballo que poidan influir negativamente na saúde das traballadoras ou do feto, en calquera actividade susceptible de presentar un risco especifico. Se os resultados da evaluación revelasen un risco para a seguridade e a saúde ou unha posible repercusión sobre o embarazo ou a lactancia das citadas traballadoras, o empresario adoptará as medidas necesarias para evitar a exposición a dito risco, a través dunha adaptación das condicións ou do tempo de traballo da traballadora afectada. Ditas medidas incluirán, cando resulte necesario, a non realización de traballo nocturno ou de traballo a quendas.2. Cando a adaptación das condicións ou do tempo de traballo non resltase posible ou, a pesar de tal adaptación, as condicións dun posto de traballo poideran influir negativamente na saúde da traballadora embarazada ou do feto, e así o certifiquen os Servicios Médicos do Instituto Nacional da Seguridade Social ou das Mutuas, co informe do médico do Servicio Nacional da Saúde que asista facultativamente á traballadora, esta deberá desenrolar un posto de traballo ou función diferente e compatible co seu estado. O empresario deberá determinar, previa consulta cos representantes dos traballadores, a relación dos postos de traballo exentos de riscos a estos efectos. O cambio de posto ou función levarase a cabo de conformidade coas reglas e criterios que se apliquen nos supostos de mobilidade funcional e terá efectos ata o momento no que o estado de saúde da traballadora permita a sua reincorporación o anterior posto. No suposto de que, aun aplicando as reglas sinaladas no paragrafo anterior, non existise posto de traballo ou función compatible, a traballadora poderá ser destinada a un posto non corresponde ó seu grupo ou categoria equivalente, se ben conservará ó dereito ó conxunto de retibucións do seu posto de orixe.3. Se dito cambio de posto non resultara técnica ou obxetivamente posible, ou non poda razonablemente esixirse por motivos xustificados, poderá declararse o paso da traballadora afectada á situación de suspensión do contrato por risco durante o embarazo, contemplada no artigo 45.1. d) do Estatuto dos Traballadores, durante o periodo necesario para a protección da sua seguridade ou da sua saúde e mentras persista a imposibilidade de reincorporarse o seu posto anterior ou a outro posto compatible co seu estado.4. O disposto nos números 1 e 2 deste artigo será tamén de aplicación durante o período de lactancia, se as condicións de traballo poideran influir negativamente na saúde da muller ou do fillo/a e así o certifique o médico que, no réximen da Seguridade Social aplicable, asista facultativamente a traballadora. Asemade, e nos casos do art.26.4 da Lei 31/1995 a nai se vai poder acoller á suspensión do contrato por risco na lactancia.5. As traballadoras embarazadas terán dereito a ausentarse do traballo, con dereito a remuneración, para a realización de exámenes prenatais e técnicas de preparación ó parto, previo aviso o empresario e xustificación da necesidade da sua realización dentro da xornada de traballo. As mulleres embarazadas terán dereito a que se lle cambie de posto de traballo a outro máis acorde co seu estado, non estando obrigadas en ningún caso a desempeña-las súas funcións en lugares radiactivos, infecciosos ou perigosos para o seu embarazo. O parto dará lugar a unha suspensión do contrato de traballo cunha duración máxima de dezaseis semanas, remitíndonos ó art.48.4 ET. Durante o período citado a traballadora ou o traballador/a no caso de cesión da licencia, terá dereito ó abono das prestacións económicas correspondentes, con cargo á Seguridade Social. No caso de baixas por enfermidade ou accidente, complementarase o subsidio ata o 100 por 100 do salario que se viña cobrando antes da baixa. O que, por causa de accidente ocorrido na prestación de traballo para Empresa, séxalle recoñecida polo Equipo de Avaliciación de Incapacidades unha Incapacidade Parcial ou unha Incapacidade Permanente Total para o seu traballo habitual, a Empresa poderá asignarlle un posto de traballo en calquera dos centros de traballo que teña o Real Club Celta, que se adapte a nova aptitude do sempre que exista praza vacante, na que o terá prioridade sobre calquera contratación eventual. A Empresa está obrigada a subministrar ó persoal de limpeza 2 mandilóns ó inicio do ano; para o persoal de campo dotaráselle de dúas fundas e un chándal. Tanto uns como os outros percibirán calzado axeitado para as súas respectivas funcións. Se o traballo e requirise entregarase guantes e traxes de auga. A empresa está obrigada a solicitar no primeiro trimestre do ano, informando previamente ó representante dos traballadores/as, un recoñecemento médico anual para tódolos traballadores/as da empresa. O tempo invertido no citado recoñecemento será a cargo da empresa que, cando sexa necesario facilitará así mesmo os medios de transporte para o desprazamento. A empresa obrígase ó cumplimento inexcusable das Normas de Seguridade e Hixiene no Traballo en materia de aseos, vestiarios, dotacións sanitarias, duchas, etc. de conformidade co RD 486/1997, do 14 abril, polo que se establecen as disposicións mínimas de seguridade e saúde nos lugares de traballo e a Lei de prevención de Riscos Laborais. A formación en materia de prevención de riscos laborais farese de xeito presencial. A formación farase dentro da xornada laboral. Unha vez elexidos os Delegados/as de Prevención, e previa comunicación, a Empresa terá 3 meses para darlle a formación básica establecida no artígo 35 do R. S. P. ( Regulamento de Servicios de Prevención). Engadirase unha cláusula que regule o proceso de negociación, aprobación e implantación dun plan de igualdade na empresa ou empresas do sector, na que as partes asinantes do convenio comprometeranse a aprobar no prazo dun ano desde a entrada en vigor do convenio un informe da situación de mulleres e homes dentro da empresa, enumerando todas as desigualdades detectadas. Para a elaboración deste informe crearase unha comisión paritaria de igualdade, que terá unha composición equilibrada de mulleres e homes. Esta encargarase da elaboración dos cuestionarios, supervisión da recollida de dados, etc. Este informe será debatido e aprobado, se é o caso, por parte da representación sindical, coas emendas que considere oportunas. Unha vez aprobado, no prazo de 6 meses elaborarase por parte da comisión de igualdade un documento proposta de plan de igualdade que deberá conter unha relación de obxectivos concretos a cumprir derivados das situacións de desigualdade detectadas e tendentes a mellorar a conciliación da vida familiar, persoal e laboral; a protección fronte ao acoso sexual e por razón de sexo; así como accións concretas destinadas á consecución dos obxectivos citados; prazos de implantación do plan; unha fórmula de avaliación do mesmo. Unha vez aprobado o documento distribuirase entre todo o persoal da empresa, debendo ser avaliado periodicamente para facer un seguimento dos resultados acadados. Se sinala expresamente que os traballadores/as afectados polo presente Convenio quedarán expresamente excluidos, e non estarán polo tanto, obrigados a realizar traballos que teñan a consideración, por acta de inspección o resolución xudicial, de tóxicos, penosos ou perigosos. A empresa estará obrigada a complementar dende o primeiro día de baixa ata o 100% do salario que se perciba, entendendo por tal o composto por Salario Convenio, Complemento Persoal do art.14 ou calquer outro complemento que se perciba habitualmente. Non se incluirán os conceptos que se abonen polos pluses que aparecen fixados nos arts.20 ao 23, ambos incluidos. Todo que cese na Empresa, tanto por xubilación como por pasar a situación de invalidez permanente, que teña máis de 5 anos de vencello á Empresa, esta aboaralle o equivalente a 6 meses de traballo. Este premio percibirao o seu viúvo/a se o traballador/a morre antes de xubilarse e no seu defecto ós orfos menores de 18 anos ou de máis de 18 anos, se non posúen traballo. Tamén terá dereito a un pase gratuito para a Grada de Tribuna. Aplicarase unha axuda familiar especial anual de 360.61 euros por cada fillo/a que teña recoñecido o dereito de disminuido físico ou siquico polo I. N. S. S. e que non se atope traballando. Aportaráse polo traballador/a a documentación acreditativa para o abono desta axuda que pagaráse a razón de 30.05 euros mensuais. Os traballadores/as poderán optar mediante comunicación expresa dirixida á Dirección da empresa polo abono íntegro e de unha soa vez da expresada axuda familiar. Durante a vixencia deste convenio a empresa concertará un Seguro Colectivo de accidente, con primas íntegras ó seu cargo, mediante pólizas que cubran as seguintes indemnizacións: a) Accidente laboral ou común con resultado de morte: 42.070,85 euros b) Accidente laboral ou común con resultado de invalidez permanente, absoluta ou grande invalidez: 78.131,58 euros. O traballador/a facilitará o nome do beneficiario. Para o persoal de nova incorporación, a póliza de seguros, deberá concertarse nun prazo de un mes a partires da contratación. Unha copia das pólizas insertaráse no Taboleiro de anuncios. Todos aqueles traballadores/as que por accidente, ou enfermidade con reducción das súas facultades físicas ou intelectuais, sufran unha capacidade disminuida, terán preferencia para ocupar os postos máis aptos en relación as súas condicións, sempre que teñan aptitude ou idoneidade para o novo posto. Crearase un fundo de 18.030,37 euros a repartir entre os traballadores/as do Clube segundo as necesidades dos mesmos. O regulamento, distribución e reintegro do devandito fundo estará a cargo da Comisión Paritaria, que o elaborará nun prazo de trinta días a partir da sinatura do Convenio. A mencionada comisión paritaria estará formada polos asinantes de este Convenio e dous representantes mais elexidos polos traballadores/as, e tres representantes designados pola Empresa, a duración de dita comisión será de catro anos, e o seu domicilio social será o do Real Club Celta, S. A. D. A comisión do fundo social reunirasé unha vez cada 3 meses como minimo e establecerá un fundo de reserva de ó menos un 15% do total do fundo, que quedará liberado para a súa utilización nos derradeiros tres meses do ano. Todo comportamento ou situación que atente contra o respeto á intimidade e/ou contra a liberdade dos/as traballadores/as, conductas de acoso sexual verbais ou físicos, serán conceptuadas como faltas moi graves, graves ou leves en función da repercusión do feito. Nos supostos en que se leve a cabo servíndose da súa relación xerárquica coa persoa e/ou con persoas con contrato laboral non indefinido, a sanción aplicarase no seu grao máximo. ACOSO SEXUAL todo comportamento verbal ou físico, de natureza sexual, que teña o propósito ou produza o efecto de atentar contra a dignidade dunha persoa, en particular cando se crea un entorno intimidatorio, degradante ou ofensivo. ACOSO POR RAZÓN DE SEXO calquera comportamento realizado en función do sexo dunha persoa, có propósito ou o efecto de atentar contra a súa dignidade e de crear un entorno intimidatorio, degradante ou ofensivo. Non é necesario que as accións de acoso sexual ou de acoso por razón de sexo se desenvolvan durante un período prolongado de tempo. Unha soa acción, pola súa gravidade, pode ser constitutiva de acoso sexual. Estes comportamentos deterioran o entorno de traballo e afectan negativamente á calidade do emprego, condición laborais e desenvolvemento profesional da vítima de acoso. A empresa, xunto coa representación legal de traballadores e traballadoras promoverá condicións de traballo que eviten e acoso arbitrando procedementos específicos para a súa prevención e para dar canle ás denuncias ou reclamacións que podan formular as persoas que foran obxecto do mesmo, con este fin no prazo de 3 meses desde a aprobación deste convenio, acordarase un protocolo para a prevención e tratamento do acoso dentro da empresa. O Comité de Empresa, os/as delegados/as de persoal, sección sindical e a dirección da empresa, velarán polo dereito á intimidade do afectado/a, procurando silenciar a súa identidade, cando así sexa preciso. Cuota sindical: os traballadores/as poderán solicitar da empresa o desconto en nómina da Cuota Sindical. Esta solicitude farase por escrito no que conste a Central Sindical e o número de conta da mesma onde a Empresa ingresará as cuotas retidas ós afiliados. Créditos horarios: O delegado de persoal, como representantes legal dos traballadores/as, pode dispor dun crédito horario mensual retribuido para o exercicio das súas fúncións. Este crédito será de 20 horas mensuais. No suposto de que non se consuma dito crédito horario, acumularáse para o seguinte mes tanto en parte como na súa totalidade. Asemblea: dentro das formalidades prevista no Estatuto do Traballadores, a empresa facilitará o exercicio de dereito de reunión durante a xornada laboral e durante 30 minutos ó mes. Dereito a recibir información, anualmente, sobre a aplicación na empresa do dereito de igualdade de trato e oportunidades entre mulleres e homes, tal como se recolle no artigo 64.3 do ET. Os traballadores/as teñen dereito a desenvolver a súa actividade laboral e profesional en lingua galega, como lingua propia de Galicia (artigo 5.1 do Estatuto de Autonomía), e a recibir formación lingüística para mellorar o servizo ao público no seu posto de traballo. No seo da empresa a dirección e as representantes das traballadoras e traballadores fomentarán o uso da lingua galega nas actividades internas e nas súas relacións. En todo o non expresamente regulado neste convenio aplicaráse o previsto no Estatuto dos Traballadores e na Lei Orgánica de liberdade sindical. Vigo, 22/05/2015.—A xefa territorial, María Rita Peón Fernández.